डिबाई। कस्बे में ट्रक से कुचकर सोमवार शाम दो युवकों की मौत गई। सोमवार शाम बुलंदशहर-डिबाई रोड पर खुदादिया गांव के पास कुछ लोग पैदल जा रहे थे। पीछे से तीव्र गति से आ रहा एक ट्रक अनियंत्रित हो गया। उसके चपेट में आने से खुदादिया निवासी नेत्रपाल पुत्र कंछी सिंह (35) और जहांगीराबाद निवासी बबलू (35) पुत्र जगपाल की मौत हो गई। रास्ते में चल रहे अन्य लोग ट्रक को अपनी तरफ आते देख आगे की तरफ तेजी से भाग गए। आगे जाकर सड़क के किनारे खाई में ट्रक पलट गया। इस घटना को लेकर ग्रामीणों का गुस्सा भड़क उठा। लोगों ने ट्रक चालक और क्लीनर को बंधक बनाकर रोड पर जाम लगा दिया। इससे रोड के तरफ से वाहनों का आवागमन बाधित हो गया। चालक-क्लीनक किसी तरह गच्चा देकर निकल गए। मौके पर पहुंची पुलिस के साथ भी लोगों की नोंकझोंक हुई। लोग पुलिस के साथ हाथापाई करने को उतारू हो गए। पुलिस ने शवों को डिबाई स्थित मेडिकल केयर सेंटर पर पहुंचा दिया।